

**CAIS AM DRWYDDED SGIP**

|  |  |
| --- | --- |
| Cais newydd |  |
| Cais i adnewyddu  |  |

**RHAID I’R YMGEISYDD ARWYDDO AC ANFON COPI O’R CAIS AM DRWYDDED**

Bydd angen caniatáu hyd at 5 diwrnod gwaith ar gyfer prosesu’r cais.

Manylion i’w gwblhau mewn prif lythrennau ac inc du.

Nid yw’r cais yn ddilys ac ni ddylid gosod sgip(iau) hyd nes:

1. Bod eich cadarnhad ysgrifenedig o dderbyn yr holl amodau yn cael ei dderbyn a gwirio gan yr Adran hon.
2. Eich bod wedi derbyn trwydded wedi ei chydarwyddo gan Bennaeth yr Asiantaeth neu ei Swyddog Awdurdodedig

**Manylion yr ymgeisydd**

|  |  |
| --- | --- |
| (Mr/Mrs/Miss/arall) |  |
| Enw Llawn |  |
| Ar ran (cwmni sgip) |  |
| Cyfeiriad |  |
|  |
| Côd post |  | E-bôst |  |
| Rhif ffôn |  | Rhif ffôn symudol |  |

**Lleoliad y sgip**

|  |  |
| --- | --- |
| Rhif/Enw tŷ |  |
| Enw Stryd |  |
| Pentref/Tref |  | Cod post  |  |
| Faint y sgip (llathen giwbig) |  | Nifer o sgipiau |  |
| Dyddiad o  |  | Dyddiad i |  |

**Ffioedd**

Bydd angen i chi dalu’r ffi berthnasol cyn i’r uned roi ystyriaeth i’ch cais, mae angen i chi amgáu’r ffi berthnasol gyda’r cais hwn (siec yn ddaliadwy i Gyngor Gwynedd) neu ffonio 01286 685170 / 01286 685169 a thalu gyda cherdyn banc.

\*Ni fydd ad-daliad o’r ffi yn cael ei wneud.

* Cais o’r newydd: £31 y sgip
* Cais i adnewyddu: £31 y sgip

**Datganiad**

Rwyf/rydym yn cytuno i gadw at yr holl amodau a gyhoeddir i mi/ni gan Asiant Cefnffyrdd Gogledd a Chanolbarth Cymru:

|  |  |  |  |
| --- | --- | --- | --- |
| Llofnod |  | Dyddiad |  |

**Nid yw’r Drwydded yn ddilys a ni ddylai’r sgip gael ei lleoli ar y briffordd nes:**

1. I’r Swyddfa dderbyn a gwirio cadarnhad ysgrifenedig gennych chi yn derbyn yr holl amodau sydd yn gysylltiedig.
2. Yr ydych chi wedi derbyn trwydded wedi ei gyd-arwyddo gan Bennaeth Yr Asiantaeth neu swyddog awdurdodedig.

|  |
| --- |
| **AMODAU SAFLE PENODOL** |

YR WYF I yn caniatáu Trwydded i leoli sgip yn unol â’r amodau atodol.

……………………………………………………..

**David Cooil**

**Pennaeth yr Asiantaeth**

**Dyddiad**…………………………………………

**Dychweler i Asiant Cefnffyrdd Gogledd a Chanolbarth Cymru**

**Uned 5 Llys Britannia, Parc Menai, Bangor, LL57 4BN**

🕿 01286 685169 / 01286 685170: **E-bost:** **streetworks@nmwtra.org.uk**

1. Lleolir y sgip fel bod yr ochrau hirach yn gyfochrog ac ymyl y ffordd gerbydau, y droedffordd neu'r ymyl fel nad yw’n amharu ar ddraeniad arwyneb y briffordd nac yn rhwystro mynediad i unrhyw dwll archwilio neu gyfarpar unrhyw Ymgymerwr Statudol.
2. Dylid cael cytundeb gyda swyddog awdurdodedig o’r Asiantaeth ynglŷn â lleoliad y sgip neu’r sgipiau, er mwyn sicrhau anhwylustod lleiaf i gerbydau a cherddwyr.
3. Bydd yr ymgeisydd yn indemnio yr Asiant Cefnffyrdd yn erbyn unrhyw atafaeliadau, gweithredoedd, achosion, hawliadau, gorchymyn, cost, iawndal a threuliau y gellir eu codi neu ei wneud yn ei erbyn oherwydd unrhyw fater a allai godi yn uniongyrchol neu’n anuniongyrchol o ganlyniad i’r caniatâd hwn. Ni ddylai indemniad y polisi fod ddim llai na £5 miliwn ar gyfer unrhyw un risg, ddamwain neu unrhyw un hawliad. Rhaid anfon copi o’r Dystysgrif Yswiriant cyn y gellir cyhoeddi'r drwydded.
4. Bydd yr ymgeisydd yn atebol am unrhyw ddifrod i strwythur y briffordd ac/neu i gyfarpar yr Ymgymerwr Statudol o ganlyniad i osod y sgip ar y briffordd a’r costau gwirioneddol o atgyweirio unrhyw ddifrod.
5. Pan fydd mwy nag un sgip ar y briffordd ar unrhyw un adeg, bydd rhaid lleoli pob sgip mor agos â phosibl i’w gilydd, ond nid mor agos i achosi rhwystr i fynediad unrhyw eiddo, oni bai y bydd preswyliwr yr eiddo hwnnw yn rhoi caniatâd ysgrifenedig.
6. Ni fydd unrhyw sgip yn fwy na 5 metr o hyd wrth 2 fetr o led.
7. Bydd pob sgip neu grŵp o sgipiau tra ar y briffordd yn cael ei farcio, ei warchod a’i oleuo yn unol â’r gofynion canlynol:-

(a) Rhaid paentio terfyn pob sgip (hynny yw, ochrau’r sgip sy’n wynebu’r traffig i’r ddau gyfeiriad pan fydd y sgip yn cael ei leoli, fel y crybwyllir yn Amod 2 uchod) yn felyn a chael ei farcio yn unol â gofynion Rheolau (Marcio) Sgipiau Adeiladwyr 1984. Rhaid cadw’r paent a’r marciau yn lân bob amser.

(b) Bydd ochrau bob sgip yn dangos enw, cyfeiriad neu enw a rhif ffôn llogwr y sgip, fel y gellir, mewn argyfwng, gysylltu â’r cwmni ar sail 24 awr.

(c) Rhaid gwarchod pob sgip a osodir ar y briffordd gan o leiaf 4 conau traffig mewn llinell

 arosgo ar ochr sy’n agos i’r sgip. Lle gosodir 2 sgip neu ragor mewn rhes, fel nad ydynt yn fwy na 2 fedr oddi wrth ei gilydd, gwarchodir y rhes fel pe bai’n un sgip yn unig.

(ch) Yn ystod y nos (hynny yw rhwng hanner awr ar ôl machlud haul a hanner awr cyn codiad yr haul), gosodir lamp ambr wrth ymyl neu ynghlwm i bob cornel o’r sgip, neu i gornel rhes y sgip lle mae dau neu fwy o sgipiau wedi ei gosod, heb fod ymhellach na 2 fedr oddi wrth ei gilydd, a hefyd cael eu gosod rhwng y conau traffig. Bydd pob lamp gyda phŵer golau fydd ddim llai na 1 candela a bydd yn parhau i oleuo drwy’r nos.

8. Ni chaiff yr un sgip, tra bo’n sefyll ar y briffordd gynnwys unrhyw ddeunydd fflamadwy, ffrwydrol, gwenwynig neu beryglus, neu unrhyw ddeunydd sy’n debygol o buro neu fel arall yn debygol o fod yn niwsans i ddefnyddwyr y briffordd.

9. Ni fydd unrhyw sgip yn cael ei ddefnyddio yn y fath fodd fel bod ei gynnwys yn disgyn ar y briffordd neu fod yna ddihangfa llwch yn dod o gynnwys y sgip tra’n sefyll ar y briffordd.

10. Symudir pob sgip sydd angen ei wagio cyn gynted ag y bo’n ymarferol ac mewn unrhyw achos heb fod yn hwyrach na 2 ddiwrnod gwaith ar ôl iddo gael ei lenwi.

1. Ni chaiff yr un sgip aros ar y briffordd, yn unol â’r caniatâd hwn, ar ôl i gyfnod y caniatâd hwn, a bennir ym mharagraff 2 uchod, ddod i ben.
2. Bydd yr holl ddeunydd a roddir ym mhob sgip gael ei waredu yn gywir, a dylid cadw’r briffordd lle mae’r sgip neu sgipiau wedi cael ei/eu lleoli mewn cyflwr glan a thaclus pan ddaw’r caniatâd hwn i ben.
3. Ni ddylid lleoli sgip o fewn 15m o unrhyw gyffordd oni bai wedi’i awdurdodi gan un o swyddogion yr Asiantaeth Cefnffyrdd.
4. Gall yr Asiantaeth Cefnffyrdd nodi unrhyw amodau perthnasol eraill sy’n ymwneud â lleoliad y sgip yn ôl yr angen.

**RCDD Datganiad Gwarchod Data
Eich gwybodaeth bersonol**

Mae Asiant Cefnffyrdd Gogledd a Chanolbarth Cymru (ACGChC) yn gweithredu fel Asiant ar ran Llywodraeth Cymru (LlC) ar gyfer y rhwydwaith cefnffyrdd yng ngogledd a chanolbarth Cymru.

Fel asiant, bydd ACGChC yn cymryd rôl y "*Proseswr Data*" ar ran LlC, sef y "*Rheolydd Data*".

Fel Rheolydd Data, LlC fydd yn gyfrifol am eich gwybodaeth bersonol.

**Pam ydym ni angen eich gwybodaeth?**

Bydd LlC yn defnyddio eich gwybodaeth fel a ganlyn:-

|  |  |
| --- | --- |
| **Data a gasglwyd** | **Pam ydym ni angen eich gwybodaeth?** |
| Ceisiadau Gwaith Stryd | Byddwn yn cofnodi data personol er mwyn prosesu eich ceisiadau am waith stryd. |

**Y Cyfiawnhad am ddefnyddio'ch Gwybodaeth**

Mae LlC yn casglu ac yn defnyddio eich gwybodaeth bersonol gan bod ganddo ddyletswydd neu hawl gyfreithiol i wneud hynny; neu i gwblhau tasg er budd y cyhoedd; neu oherwydd eich bod chi wedi rhoi eich caniatâd. Y term cyfreithiol am hyn yw'r *sail gyfreithiol i brosesu*.

*Yn yr achos hwn, mae LlC yn defnyddio eich gwybodaeth bersonol gan ei fod yn gwneud tasg er budd y cyhoedd.*

Ni fydd LlC yn defnyddio eich gwybodaeth ar gyfer gwneud penderfyniadau neu broffilio awtomataidd.

**Sut fydd eich data'n cael ei Rannu a Pha mor hir fydd y data'n cael ei gadw?**

Efallai y bydd eich data'n cael ei rannu â'r sefydliadau a ganlyn a bydd y data yn cael ei gadw yn unol â'r isod.

Ni fydd LlC yn trosglwyddo eich gwybodaeth bersonol i wlad arall.

|  |  |  |
| --- | --- | --- |
| **Data a Gasglwyd** | **Gyda phwy yr ydym yn rhannu** | **Data a Gasglwyd** |
| Ceisiadau Gwaith Stryd | - Asiantaethau Cefnffyrdd | 15 mlynedd |

**Eich hawliau**

Mae gennych hawliau cyfreithiol, ac mae'n bwysig eich bod yn gwybod beth yw'r hawliau hyn.

**Mae gennych yr hawl i gael copi o'ch data personol.** Rhoddir copïau o'ch data personol i chi o fewn y cyfnod statudol o fis (neu os yw darparu'ch data personol yn fater cymhleth, bydd hyn yn cael ei wneud cyn gynted ag y bo'n rhesymol o fewn tri mis). Bydd eich data personol yn cael ei ddarparu i chi am ddim, fodd bynnag, os yw'ch cais yn cael ei ystyried yn *amlwg ddi-sail* neu'n *eithafol*, codir ffi resymol. Dylech gysylltu â Swyddog Diogelu Data LlC i wneud cais am eich data personol.

**Mae gennych yr hawl i gael cywiro gwybodaeth amdanoch chi.** Mae gennych yr hawl i ofyn am gael cywiro eich data personol os yw'n anghywir neu'n anghyflawn. Gwneir hyn o fewn mis, neu os yw'ch cais yn gymhleth, o fewn tri mis.

**Yr hawl i gael dileu data personol** mewn amgylchiadau penodol:

* Pan nad oes angen y data personol mwyach mewn perthynas â'r diben y cafodd ei gasglu/prosesu yn wreiddiol;
* Pan fyddwch yn tynnu eich caniatâd yn ôl;
* Pan fyddwch yn gwrthwynebu i'r prosesu a wneir gan LlC ac nid oes budd cyfreithlon gorbwysol dros barhau i brosesu;
* Os cafodd y data personol ei brosesu'n anghyfreithlon;
* Pan fo'n rhaid dileu'r data personol er mwyn cydymffurfio â rhwymedigaeth gyfreithiol; neu
* Pan fo'r data personol yn cael ei brosesu mewn perthynas â'r cynnig o wasanaethau gwybodaeth ar-lein i blentyn, e.e. ap a ddatblygwyd yn benodol i blant.

**Yr hawl i gyfyngu ar y prosesu.** Pan honnir bod data yn *anghywir* neu pan fyddwch wedi gweithredu'r *hawl i ddileu* gallwch ofyn i LlC gyfyngu ar y prosesu hyd nes bo gwiriadau dilysu wedi'u cwblhau.

**Yr hawl i gludadwyedd data**. Dan amgylchiadau penodol, mae gennych yr hawl i gael ac ailddefnyddio eich data personol ar draws amgylchiadau gwahanol.

**Yr hawl i wrthwynebu**. Yn ogystal â'r hawl i wrthwynebu bod eich gwybodaeth yn cael ei defnyddio ar gyfer marchnata uniongyrchol, mae gennych yr hawl i wrthwynebu'r prosesu yn seiliedig ar berfformio tasg er budd y cyhoedd/gweithredu awdurdod swyddogol (gan gynnwys proffilio), a phrosesu er dibenion ymchwil gwyddonol/ hanesyddol ac ystadegau.

**Yr hawl i dynnu eich caniatâd yn ôl** ar unrhyw adeg os oes dibyniaeth wedi bod ar eich caniatâd yn wreiddiol.

**Hawliau mewn perthynas â gwneud penderfyniadau awtomataidd**. Mae gennych yr hawl i beidio â bod yn destun penderfyniadau sy'n seiliedig yn unig ar brosesu awtomataidd, gan gynnwys proffilio, sy'n cael effaith gyfreithiol arnoch chi neu sy'n effeithio arnoch mewn ffordd arwyddocaol.

**Y Swyddog Diogelu Data:** Cyfeiriad e-bost Swyddog Diogelu Data LlC yw DataProtectionOfficer@gov.wales

Os ydych yn dymuno cwyno am y ffordd mae LlC wedi defnyddio eich data personol, cysylltwch â'r Swyddog Diogelu Data.

Os nad ydych yn fodlon â'u hymateb, mae gennych hefyd yr hawl i gysylltu â'r Comisiynydd Gwybodaeth:

[https://ico.org.uk/concerns](https://ico.org.uk/concerns.)

**Information Commissioner’s Office**

Wycliffe House

Water Lane

Wilmslow

Cheshire

SK9 5AF

Rhif ffôn: 01625 545 745 neu 0303 123 1113